Årets største begivenhed for de tobenede 

Lørdag den 7. november kl. 18 sker det utænkelige …
· HUNDEFØRERNE SKAL TIL FEST UDEN HUND
Efter utallige træningstimer, godbidder i alle lommer og sætningen ” det kan den altså derhjemme ” er det blevet tid til en aften, hvor vi kan hygge os uden at skulle tænke på lineføring, kontakt og korrekt indkald. 
Vi skal blandt andet øve os I:
· At kunne føre en samtale uden samtidig at sige ”dygtig”
· Impulskontrol – især når desserten bliver serveret
· Lineføring til baren – uden at trække
· At holde øjenkontakt med mennesker i stedet for hunde
· Og vigtigst af alt: at hygge os uden at analysere, hvorfor sidemandens hund egentlig gør det bedre end vores egen.”
Det sker:
Dato: Lørdag den 7. November kl. 18
Sted: Klubbens festlokaler 
Menu: Lækker amerikanerbuffet fra Kongeå Catering
Drikkevarer: Der vil være mulighed for køb af øl, sodavan, rød- og hvidvin til fornuftige priser. Hvis man ønsker andet at drikke, er man velkommen til selv at medbringe. 
Pris: 299 kr.
Tilmelding via klubmodul. Sidste tilmelding 1. November og tilmeldingen er bindende.
Så find festtøjet frem, lad træningsvesten blive hjemme og medbring dit gode humør 
Vi glæder os til at se jer til en hyggelig og festlig aften.

Med Venlig Hilsen 
DcH Vejens Allerbedste Festudvalg 




